### Projekts

LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot. Nr. )

**Par valsts nekustamā īpašuma nodošanu Amatas novada pašvaldības īpašumā**

1. Saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu un 43.pantu un Meža likuma 44.panta ceturtās daļas 2.punkta „c” apakšpunktu atļaut nodot bez atlīdzības Amatas novada pašvaldības īpašumā:
   1. Finanšu ministrijai valsts nekustamo īpašumu „Āraišu ezerpils” (nekustamā īpašuma kadastra Nr.4246 005 0119) – zemes vienību (zemes vienības kadastra apzīmējums 4246 005 0119) 12,6700 ha platībā, tai skaitā meža zemi 0,9200 ha platībā un 17 būves (būvju kadastra apzīmējumi: 4246 005 0119 001, 4246 005 0119 002, 4246 005 0119 003, 4246 005 0119 004, 4246 005 0119 005, 4246 005 0119 006, 4246 005 0119 007, 4246 005 0119 008, 4246 005 0119 009, 4246 005 0119 010, 4246 005 0119 011, 4246 005 0119 012, 4246 005 0119 013, 4246 005 0119 014, 4246 005 0119 017, 4246 005 0119 021, 4246 005 0119 022 un 4246 005 0119 023) – Drabešu pagastā, Amatas novadā, kas ierakstīts zemesgrāmatā uz valsts vārda Finanšu ministrijas personā, kopā ar būvi (būves kadastra apzīmējums 4246 005 0119 018);
   2. Latvijas Nacionālam vēstures muzejam ar šā rīkojuma 1.1.apakšpunktā minēto nekustamo īpašumu saistītu būvi (būves kadastra apzīmējums 4246 005 0119 020), kas atrodas Latvijas Nacionālā vēstures muzeja valdījumā.
2. Amatas novada pašvaldībai saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu šā rīkojuma 1. punktā minēto nekustamo īpašumu (izņemot meža zemi) izmantot likuma „Par pašvaldībām” pirmās daļas 2. un 5.punktā noteiktās pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole) un rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.).
3. Amatas novada pašvaldībai saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu un Meža likuma 44.panta ceturtās daļas 2.punkta „c” apakšpunktu šā rīkojuma 1.punktā minētā nekustamā īpašuma sastāvā esošo meža zemi izmantot parka uzturēšanai.
4. Amatas novada pašvaldībai šā rīkojuma 1. punktā minēto nekustamo īpašumu (tajā skaitā meža zemi) bez atlīdzības nodot valstij, ja tas vairs netiek izmantots šā rīkojuma 2. un 3.punktā minēto funkciju īstenošanai.
5. Saskaņā ar [Publiskas personas mantas atsavināšanas likuma](http://likumi.lv/doc.php?id=68490) 42.panta pirmo daļu Amatas novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:
   1. norādīt, ka īpašuma tiesības nostiprinātas uz laiku, kamēr Amatas novada pašvaldība nodrošina šā rīkojuma 2. un 3.punktā minēto funkciju īstenošanu;
   2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
6. Šā rīkojuma 5.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents M.Kučinskis

Finanšu ministre D.Reizniece-Ozola

Iesniedzējs:

Finanšu ministre D.Reizniece-Ozola

24.10.2016. 12:06

490

L.Kokorēviča

67024955, [Lita.Kokorevica@vni.lv](mailto:Lita.Kokorevica@vni.lv)